РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/129-17

12. јул 2017. године

Б е о г р а д

**З А П И С Н И К**

**20. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 10. ЈУЛА 2017. ГОДИНЕ**

Седница је почела у 10,00 часова.

Седницом је председавао Петар Петровић, председник Одбора.

Седници су присуствовали чланови Одбора: Славиша Булатовић, Неђо Јовановић, Ђорђе Комленски, Жарко Мићин, Јован Палалић, Биљана Пантић Пиља, Милетић Михајловић.

Осим чланова Одбора, седници су присуствовали и Тања Томашевић Дамњановић, заменица одсутног члана Одбора Михаила Јокића, Марко Парезановић, заменик одсутног члана Одбора Катарине Ракић и Станија Компировић, заменица одсутног члана Одбора др Александра Мартиновића.

Седници нису присуствовали чланови Одбора: Душан Павловић, Балинт Пастор, Срето Перић, Вјерица Радета и Душан Петровић, нити њихови заменици.

Председник Одбора је констатовао да су испуњени услови за рад и пуноважно одлучивање, након чега је предложио, а чланови Одбора су **једногласно** утврдили следећи

Д н е в н и р е д :

1. Разматрање предлога кандидата за избор члана Одбора Агенције за борбу против корупције, који је поднео председник Републике (број: 02-1924/17 од 7. јула 2017. године);
2. Разно.

**ПРВА ТАЧКА** – Разматрање предлога кандидата за избор члана Одбора Агенције за борбу против корупције, који је поднео председник Републике (број: 02-1924/17 од 7. јула 2017. године).

Председник Одбора је отворио расправу у вези са предлогом председника Републике да за члана Одбора Агенције за борбу против корупције буде изабран др Милоша Станковића, професор Правног факултета Универзитета у Београду.

Како се нико од чланова Одбора није јавио за реч, председавајући је закључио расправу у вези са овом тачком дневног реда и ставио на гласање предлог да Одбор за правосуђе, државну управу и локалну самоуправу констатује да је председник Републике предлог кандидата за избор члана Одбора Агенције за борбу против корупције утврдио, као овлашћени предлагач, у складу са чланом 9. став 2. тачка 2) и чланом 12. Закона о Агенцији за борбу против корупције, те да предложи Народној скупштини да поднет предлог за избор члана Одбора Агенције за борбу против корупције размотри и донесе одлуку о избору члана Одбора Агенције за борбу против корупције.

За известиоца Одбора на седници Народне скупштине буде одређен Петар Петровић, председник Одбора.

Чланови Одбора су **једногласно** усвојили наведени предлог.

**ДРУГА ТАЧКА –** Разно.

Председник Одбора је упознао чланове са садржином дописа Повереника за информације од јавног значаја и заштиту података о личности 07 Број: 02-1916/17, од 7. јула 2017. године, у коме је изражено потпуно неразумевање одлуке коју је Одбор донео на 19. седници одржаној 6. јула 2017. године

Седница је завршена у 10,15 часова.

СЕКРЕТАР ПРЕДСЕДНИК

Сања Пецељ Петар Петровић